Spesiale vergadering oor mosie van wantroue | Netwerk24
Deur Alex Mitchley, News24 04 Desember 2019 23:10
Stevens MokgalapaFoto: Argief
Die Tshwane-metro hou Donderdag ’n spesiale raadsvergadering om die ANC se dringende mosie van wantroue teen die burgemeester, Stevens Mokgalapa, te oorweeg.
Die Tshwane-speaker, Katlego Mathebe, het aan News24 bevestig dat ’n spesiale raadsitting gehou sal word waar die belangrikste punt op die agenda die stemming oor wantroue teen die DA-burgemeester is.
Dit volg nadat die ANC die Johannesburgse metro van die DA teruggewen het toe sy kandidaat, Geoff Makhubo, Woensdagmiddag 137 stemme op hom verenig het om as die nuwe burgemeester die leisels oor te neem.
Dié pos in Johannesburg het vakant geraak nadat Herman Mashaba in Oktober bedank het.
Tydens die laaste Tshwane-raadsvergadering van die jaar verlede week het die ANC en EFF albei mosies van wantroue teen Mokgalapa geopper.
Die EFF- en ANC-koukus het later by die vergadering uitgeloop. Die EFF se mosie hou verband met diensleweringskwessies, insluitend die waterkrisis in dele van Tshwane.
Die ANC, wat ook sy eie mosie teen Mokgalapa ingedien het, het nie lank genoeg by die vergadering gebly om te hoor of sy mosie toegelaat sou word nie.
Meer oor: Stevens Mokgalapa
ANC, EFF sê Mokgalapa kan nie nóú verlof neem